Senandung Si Dayang

Senandung Si Dayang ialah sebuah siri drama televisyen fantasi epik Malaysia 2009 dibintangi oleh Elly Mazlein, Almy Nadia dan Khairil Anwar. Diadaptasikan dari cerita rakyat lama, ia mengisahkan tentang Putri Aqilah yang menjadi mangsa sumpahan ahli sihir akibat kesilapan nenek moyangnya sehingga dilahirkan hitam legam mengakibatkan rupa parasnya menjadi hodoh. Siri ini memulakan tayangan perdana di Slot Lagenda TV3 dari 25 Ogos 2009 hingga 29 September 2009 menggantikan Puteri Aurora Beradu. Drama ini merupakan lakonan terakhir Khairil Khamis yang meninggal dunia pada 17 Julai 2009, iaitu sebulan sebelum Senandung Si Dayang disiarkan.

Sinopsis
Kisah bermula pada zaman purba, iaitu seorang gadis yang berkulit hitam bernama Megasari (Elly Mazlein) yang mencintai seorang raja dalam diam. Megasari selalu dihina raja apabila raja berasa jijik melihat penampilan Megasari dan mengetahui bahawa dia adalah anak kepada ahli sihir yang bernama Wangalara (Latiff Borgiba). Megasari kemudian membunuh diri setelah berasa malu dan sedih mendengarkan penghinaan raja dan menolak cintanya. Apabila Megasari mati, bapanya bersumpah semua puteri keturunan raja itu lebih buruk daripada Megasari. Sumpahan itu menjadi apabila permaisuri melahirkan bayi perempuan yang hitam legam dan dinamakan Dayang Senandung (Azza AF1). Selepas berkahwin dengan raja, sumpahan itu berterusan hinggalah lahirnya Putri Aqilah. Namun Putri Aqilah (Almy Nadia) juga mengalami nasib yang sama seperti Megasari dahulu apabila setelah dia berkahwin dengan Aidid (Aqasha) dan tinggal bersama keluarga mertuanya, dia amat dibenci sekali terutama ibu mertuanya yang selalu menyeksanya.

Pelakon

Pelakon utama
 Almy Nadia sebagai Putri Aqilah
 Aqasha sebagai Aidid

Pelakon pembantu
Zaman Moden 
 Khairil Anwar sebagai Tengku Syed 
 Mas Anizan sebagai Tengku Sarimah
 Sophia Ibrahim  sebagai Bonda Engku
 Hairul Azreen sebagai Tengku Muiz,Adik kepada Putri Aqilah
 Ika Zulkifli sebagai Maisara,Anak angkat Tengku Syed dan Tengku Sarimah & penjaga Putri Aqilah
 Liza Zain sebagai Rosnah,Ibu Aidid yang membenci Aqilah kerana rupa 
 Mahmud Ali Bashah sebagai Dato' Malik,Ayah kepada Suzila dan majikan kepada Aidid
 Buzen Hashim sebagai Rosli,Kawan kepada Aidid dan teman lelaki Maisara
 Qila Amir sebagai Suzila
 Rozie Othman sebagai Datin Mariana,Ibu kepada Suzila
 Fathil Dani sebagai Pak Leman,Bapa saudara/majikan Rosli 

Zaman Purba
 Elly Mazlein sebagai Megasari
 Latiff Borgiba sebagai Wangalara 
 Nor Azifa Abidin sebagai Mayalara
 Azza AF1 sebagai Dayang Senandung
 Khairil Khamis sebagai Si Malang
 Ika Nabila sebagai Merdu Wangi 
 Zamshuri Ramli sebagai Karim Zaman
 Kuswadinata sebagai Raja Aduna
 Emma Akma sebagai Nilam Kencana
 Chap A to Z sebagai Putera Kamarul Zaman 
 Nina Emily sebagai Megasari (10 tahun)

Rujukan

Kategori:Drama Melayu 2009
Kategori:Rancangan TV3